Z A P I S N I K
15. sjednice Vijeća Mjesnog odbora Kozari Putevi održane 4. kolovoza 2026. 
Zagreb, III. Kozari put III. odvojak 2 s početkom u 19,00 sati

Nazočni članovi Vijeća:
Filip Knežević, Marijana Karlović, Ilija Čičak, Damir Tabaković, Mirko Vuksanović, Josipa Deronja i Jelosava Tunjić.


Predsjedava gospodin Filip Knežević, predsjednik Vijeća.

Zapisnik vodi: Marijana Karlović


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

Predsjednik Vijeća daje zapisnik 14. sjednice na verifikaciju.
Vijeće prihvaća tekst Zapisnika 14. sjednice Vijeća, bez izmjena.
Na prijedlog predsjednika Vijeće jednoglasno utvrđuje 

DNEVNI  RED

	1. 
	Zaključci  o aktualnoj komunalnoj i prometnoj problematici - donošenje zaključaka


	2. 
	Prijedlog izmjena i dopuna Programa građenja komunalne infrastrukture Grada Zagreba u 2026. i Prijedlog izmjena i dopuna Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta Grada Zagreba u 2026.

	3. 
	Pitanja, prijedlozi i obavijesti




Ad1. Zaključci  o aktualnoj komunalnoj i prometnoj problematici - donošenje zaključaka


Uvodno obrazloženje iznosi Predsjednik Vijeća.
U raspravi sudjeluju: Filip Knežević, Marijana Karlović, Ilija Čičak, Damir Tabaković, Mirko Vuksanović, Josipa Deronja i Jelosava Tunjić, 

Vijeće jednoglasno donosi

Zaključak   o aktualnoj komunalnoj i prometnoj problematici - donošenje zaključaka


(Zaključak se prilaže ovom zapisniku i njegov je sastavni dio.)

Ad2. Prijedlog izmjena i dopuna Programa građenja komunalne infrastrukture Grada Zagreba u 2026. i Prijedlog izmjena i dopuna Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta Grada Zagreba u 2026.

Uvodno obrazloženje iznosi Predsjednik Vijeća 

U raspravi sudjeluju: Filip Knežević, Marijana Karlović, Ilija Čičak, Damir Tabaković, Mirko Vuksanović, Josipa Deronja i Jelosava Tunjić, 

Vijeće jednoglasno donosi

Zaključak o Prijedlog  izmjena i dopuna Programa građenja komunalne infrastrukture Grada Zagreba u 2026. i Prijedlog izmjena i dopuna Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta Grada Zagreba u 2026.

(Zaključak se prilaže ovom zapisniku i njegov je sastavni dio.)

Ad3. Pitanja, prijedlozi i obavijesti

Predsjednik obavještava članove Vijeća o potrebi da Vijeće postavlja pitanje o realizaciji postavljanja nadzornih kamera u naselju. Budući da su kamere odobrene na prethodnim sjednicama, zanima nas u kojoj je fazi provedba projekta, zbog čega još nisu postavljene te kada se očekuje njihovo postavljanje.


Predsjednik Vijeća Filip Knežević, izvještava nazočne vijećnike s radom između dviju sjednica.
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.


Sjednica je završila u 19.50 sati.


KLASA: 024-08/26-003/1671

Zagreb, 4. kolovoza 2026.

Zapisnik uredila:
Marijana Karlović
Predsjednik
Vijeća Mjesnog odbora Kozari Putevi

Filip Knežević


Na temelju članka 99. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Kozari Putevi na 15. sjednici održanoj 4. kolovoza 2026. donijelo je

Z A K L J U Č A K
o aktualnoj komunalnoj i prometnoj problematici na području Mjesnog odbora Kozari Putevi

1. Vijeće Mjesnog odbora Kozari Putevi razmotrilo je aktualnu prometnu problematiku na području Mjesnog odbora, osobito problem nepropisno i neadekvatno parkiranih vozila kojima se, prema učestalim primjedbama građana, otežava i ugrožava sigurno odvijanje prometa.
Vijeće je zaprimilo i razmotrilo navode građana o potrebi uređenja režima parkiranja te, s ciljem povećanja sigurnosti svih sudionika u prometu, osiguranja prohodnosti prometnica i omogućavanja nesmetanog pristupa interventnim i komunalnim vozilima, predlaže provođenje stručne prometne analize na sljedećim ulicama:
· Kozari put I,
· Kozari put II,
· Kozari put III,
· Kozari put IV,
· Kozari put V,
· Kozari put VI,
· Kozari put VII,
· Kozari put VIII,
· Kanalski put I,
· Kanalski put II,
· Kanalski put III.
Slijedom navedenoga, Vijeće predlaže da se na navedenim lokacijama izvrši terenski uvid i utvrdi opravdanost uvođenja zabrane parkiranja, odnosno postavljanja odgovarajuće prometne signalizacije i poduzimanja drugih prometno-tehničkih mjera, sukladno utvrđenom stanju na terenu i važećim propisima.
2. Ovaj Zaključak dostavit će se Vijeću Gradske četvrti Peščenica – Žitnjak na daljnje postupanje i upućivanje nadležnim gradskim upravnim tijelima i službama.

O b r a z l o ž e n j e
Vijeće Mjesnog odbora Kozari Putevi na 15. sjednici održanoj 4. kolovoza 2026. razmatralo je aktualnu prometnu problematiku na području Mjesnog odbora, s posebnim naglaskom na problem parkiranja vozila na prometnicama u naselju.
U posljednje vrijeme Vijeću se, prema navodima građana, učestalo ukazuje na problem parkiranih vozila koja otežavaju odvijanje prometa te u pojedinim situacijama mogu predstavljati sigurnosni rizik za ostale sudionike u prometu.
Posebno je istaknuta potreba osiguranja dovoljne širine prometnog koridora za nesmetano odvijanje prometa, kao i omogućavanja pristupa komunalnim, interventnim i drugim službenim vozilima.
Problem je istaknut na području sljedećih ulica: Kozari put I, Kozari put II, Kozari put III, Kozari put IV, Kozari put V, Kozari put VI, Kozari put VII, Kozari put VIII, Kanalski put I, Kanalski put II i Kanalski put III.
Vijeće smatra da je, prije donošenja konačne odluke o uvođenju zabrane parkiranja, potrebno izvršiti stručni terenski uvid i utvrditi stvarne prometne okolnosti na predmetnim lokacijama. Na temelju utvrđenog stanja nadležne stručne službe mogu odrediti odgovarajuće prometno-tehničko rješenje, uključujući mogućnost postavljanja prometnog znaka zabrane parkiranja na lokacijama na kojima se utvrdi opravdanost takve mjere.
Cilj predloženog postupanja je povećanje sigurnosti prometa, osiguravanje prohodnosti prometnica te stvaranje uvjeta za nesmetano odvijanje komunalnih i interventnih aktivnosti na području Mjesnog odbora Kozari Putevi.
Slijedom navedenoga, Vijeće Mjesnog odbora Kozari Putevi donijelo je ovaj Zaključak.

PREDSJEDNIK VIJEĆA
MJESNOG ODBORA KOZARI PUTEVI

Filip Knežević




Na temelju članka 99. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Kozari Putevi na 15. sjednici održanoj 4. kolovoza 2026. donijelo je

ZAKLJČAK

o Prijedlogu izmjena i dopuna Programa građenja komunalne infrastrukture Grada Zagreba u 2026. i Prijedlog izmjena i dopuna Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta Grada Zagreba u 2026.


Vijeće Mjesnog odbora Kozari Putevi donosi pozitivno mišljenje na Prijedlog izmjena i dopuna Programa građenja komunalne infrastrukture Grada Zagreba u 2026. i Prijedlog izmjena i dopuna Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta Grada Zagreba u 2026.

PREDSJEDNIK VIJEĆA
MJESNOG ODBORA KOZARI PUTEVI

Filip Knežević


